-----------------------------------------------------------------------
  11. ฐานะการเงินและผลการดำเนินงาน

  -----------------------------------------------------------------------

1.  ข้อมูลทางการเงินโดยสรุป

[TABLE]

งบการเงินรวมของ บริษัท เพรซิเดนท์ เบเกอรี่ จำกัด (มหาชน)

  ( หน่วย : ล้านบาท )

[]

[]

  งบกำไรขาดทุน สำหรับปี สิ้นสุดวันที่ 31 ธันวาคม

(หน่วย : ล้านบาท)

[]

  งบกระแสเงินสด สำหรับปี สิ้นสุดวันที่ 31 ธันวาคม

  (หน่วย : ล้านบาท)

[]

  งบกระแสเงินสด สำหรับปี สิ้นสุดวันที่ 31 ธันวาคม (ต่อ)

  (หน่วย : ล้านบาท)

[]

  อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัท

  []

2.   คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงานที่ผ่านมา

ในปี 2553 บริษัทได้มุ่งเน้นการดำเนินงานที่จะเข้าถึงลูกค้าได้มากที่สุดทั้งกลุ่มลูกค้าเดิม
และกลุ่มลูกค้าใหม่
โดยมีการเพิ่มกำลังการผลิตเพื่อให้มีปริมาณสินค้าที่เพียงพอกับความต้องการของลูกค้า
และส่งเสริมการขายโดยจัดทำโฆษณา ทั้งทางสื่อโทรทัศน์และวิทยุ รวมถึงช่องทางอื่นเพิ่มมากขึ้น
เพื่อเจาะกลุ่มลูกค้าทุกเพศทุกวัย ซึ่งผลการดำเนินงานของบริษัท สำหรับปี สิ้นสุดวันที่ 31 ธันวาคม
2553 มีกำไรสุทธิ 616.80 ล้านบาท เพิ่มขึ้นร้อยละ 20.97 จากปี 2552
โดยเป็นผลมาจากปัจจัยดังต่อไปนี้

 รายได้จากการขาย

รายได้จากขายรวมในปี 2553 และ 2552 จำนวน 4,596.39 ล้านบาท และ 3,912.74
ล้านบาท ตามลำดับ คิดเป็นอัตราเติบโตร้อยละ 17.47
เนื่องมาจากบริษัทมีโรงงานแห่งใหม่ที่นิคมอุตสาหกรรมบางชัน ทำให้ผลิตสินค้าออกสู่ตลาดได้มาก
สามารถรองรับการขยายตัวของธุรกิจค้าส่งที่เพิ่มขึ้น และผลจากการเพิ่มขึ้นของร้านสะดวกซื้อ ต่าง
ๆ ทำให้สินค้าเข้าถึงผู้บริโภคได้มากขึ้น ในด้านผลิตภัณฑ์ บริษัทมีการพัฒนาผลิตภัณฑ์อย่างต่อเนื่อง
รวมถึงการออกผลิตภัณฑ์ใหม่เพื่อเพิ่มความหลากหลายให้กับผู้บริโภค
และเป็นการเจาะกลุ่มลูกค้าเป้าหมายใหม่ ๆ มากขึ้น

เมื่อแยกวิเคราะห์ยอดขายตามประเภทสินค้า โดยเปรียบเทียบกับปีก่อน
พบว่าสินค้าในธุรกิจเบเกอรี่ค้าส่ง ได้แก่ ขนมปังชนิดแผ่น
ขนมปังสำหรับแฮมเบอร์เกอร์และสำหรับฮอทดอก และขนมปังพร้อมทาน มีสัดส่วนยอดขายร้อยละ
91.13 ของรายได้จากการขาย เพิ่มขึ้นร้อยละ 18.75 ธุรกิจเบเกอรี่ค้าปลีก
มีสัดส่วนยอดขายร้อยละ 3.06 เพิ่มขึ้นร้อยละ 1.96 ธุรกิจฟาสต์ฟู้ด และร้านอาหาร
มีสัดส่วนยอดขายร้อยละ 5.78 ของรายได้จากการขาย เพิ่มขึ้นร้อยละ 7.55 และธุรกิจส่งออก
มีสัดส่วนยอดขายร้อยละ 0.03 เพิ่มขึ้นร้อยละ 268.72 เนื่องจากมียอดสั่งซื้อจากประเทศญี่ปุ่น

รายได้อื่นในปี 2553 มีจำนวน 16.76 ล้านบาท เพิ่มขึ้นจากปี 2552 8.77 ล้านบาท
สาเหตุหลักมาจากบริษัทมีเงินฝากเพิ่มขึ้น จึงมีรายได้จากดอกเบี้ยเงินฝากเพิ่ม
ส่วนหนึ่งมาจากรายได้จากการจำหน่ายทรัพย์สินเก่าที่หมดอายุการใช้งานและเสื่อมสภาพ
และจากรายได้เบ็ดเตล็ดอื่นๆ

ต้นทุนขาย

ต้นทุนขายของบริษัท ในปี 2553 มีจำนวน 2,804.14 ล้านบาท เพิ่มขึ้นจากปี 2552 414.62
ล้านบาท หรือเพิ่มขึ้นร้อยละ 17.35 ซึ่งผันแปรตามยอดขายที่เพิ่มสูงขึ้น
แม้ราคาวัตถุดิบที่ใช้ในการผลิตจะมีการปรับราคาขึ้น แต่ด้วยการบริหารต้นทุนอย่างมีประสิทธิภาพ
จึงทำให้เมื่อเทียบสัดส่วนต้นทุนขายต่อรายได้จากการขายอยู่ที่ร้อยละ 61.01 ใกล้เคียงกับปี2552
ส่งผลให้มีอัตรากำไรขั้นต้นร้อยละ 38.99 เพิ่มขึ้นเล็กน้อยเมื่อเทียบกับปี 2552
ซึ่งมีอัตรากำไรขั้นต้นอยู่ที่ร้อยละ 38.93

อย่างไรก็ตาม บริษัทยังคงรักษาไว้ซึ่งคุณภาพและมาตรฐานของผลิตภัณฑ์ รวมถึงความสดใหม่เสมอ

  ค่าใช้จ่ายในการขายและบริหาร

ปี 2553 ค่าใช้จ่ายในการขาย เท่ากับ 618.25 ล้านบาท ค่าใช้จ่ายในการบริหาร เท่ากับ
392.92 ล้านบาท เพิ่มขึ้น 85.84 ล้านบาท และ 58.92 ล้านบาท ตามลำดับ
เมื่อเปรียบเทียบกับปี 2552 เพิ่มขึ้นร้อยละ 16.12 และ ร้อยละ 17.64 ตามลำดับ
ค่าใช้จ่ายที่เพิ่มส่วนใหญ่มาจากค่าตอบแทนพนักงานที่ผันแปรตามยอดขาย
และค่าน้ำมันในการขนส่งสินค้าที่ปรับราคาสูงขึ้น อย่างไรก็ดี บริษัทได้ควบคุมค่าใช้จ่าย
เพื่อให้การบริหารงานเป็นไปอย่างมีประสิทธิภาพยิ่งขึ้น

  กำไรสุทธิ

สำหรับปีสิ้นสุดวันที่ 31 ธันวาคม 2553 บริษัทมีกำไรสุทธิ 616.80 ล้านบาท เพิ่มขึ้นจากปี 2552
106.92 ล้านบาท หรือเพิ่มขึ้นร้อยละ 20.97 มีสาเหตุมาจากรายได้จากการขาย
และรายได้อื่นที่เพิ่มสูงขึ้น อัตรากำไรสุทธิของบริษัทอยู่ที่ร้อยละ 13.37 ของรายได้รวม
และมีกำไรต่อหุ้นขั้นพื้นฐาน 13.71 บาท

อัตราผลตอบแทนผู้ถือหุ้น

อัตราผลตอบแทนผู้ถือหุ้น ในปี 2553 อยู่ที่ร้อยละ 24.28 เพิ่มขึ้นจากปี 2552
เนื่องจากกำไรสุทธิสูงขึ้น โดยในปี 2553 บริษัทมีเงินปันผลจ่าย จำนวน 273.15 ล้านบาท
จ่ายจากผลการดำเนินงานครึ่งปีหลังของปี 2552 (1 กรกฎาคม 2552 – 31 ธันวาคม 2552 )
จำนวน 141.75 ล้านบาท และเงินปันผลระหว่างกาลสำหรับปี 2553 ( 1 มกราคม 2553 – 30
มิถุนายน 2553 ) จำนวน 131.40 ล้านบาท เมื่อเปรียบเทียบกับปี 2552 จ่ายเพิ่มขึ้น 31.5
ล้านบาท หรือเพิ่มขึ้นร้อยละ 13.04

บริษัท มีนโยบายจ่ายเงินปันผล ไม่ต่ำกว่าร้อยละ 50 ของกำไรสุทธิหลังหักภาษีเงินได้
และหลังหักสำรองตามกฎหมาย โดยการจ่ายเงินปันผลดังกล่าวอาจมีการเปลี่ยนแปลงได้
ขึ้นอยู่กับผลการดำเนินงาน ฐานะการเงิน และแผนงานการลงทุนของบริษัท

  2. ฐานะการเงิน

สินทรัพย์

ณ วันที่ 31 ธันวาคม 2553 สินทรัพย์มีมูลค่ารวมทั้งสิ้น 3,765.06 ล้านบาท เพิ่มขึ้นจากปี 2552
จำนวน 607.78 ล้านบาท หรือเพิ่มขึ้นร้อยละ 19.25
ประกอบด้วยสินทรัพย์หมุนเวียนและสินทรัพย์ไม่หมุนเวียนดังนี้

สินทรัพย์หมุนเวียน ณ วันที่ 31 ธันวาคม 2553 มีมูลค่า 1,070.19 ล้านบาท คิดเป็นร้อยละ
28.42 ของสินทรัพย์รวม เพิ่มขึ้นจากปี 2552 จำนวน 404.28 ล้านบาท หรือเพิ่มขึ้นร้อยละ
60.71 เป็นผลมาจาก การเพิ่มขึ้นของเงินสดและรายการเทียบเท่าเงินสด จำนวน 299.12
ล้านบาท หรือเพิ่มขึ้นร้อยละ 348.02 เนื่องจากยอดขายที่สูงขึ้น ในส่วนลูกหนี้การค้าสุทธิ
เพิ่มขึ้นจากปี 2552 จำนวน 77.15 ล้านบาท หรือเพิ่มขึ้นร้อยละ 17.03
เนื่องจากยอดขายเชื่อเพิ่มขึ้น

สินทรัพย์ไม่หมุนเวียน ณ วันที่ 31 ธันวาคม 2553 มีมูลค่า 2,694.87 ล้านบาท คิดเป็นร้อยละ
71.58 ของสินทรัพย์รวม เพิ่มขึ้นจากปี 2552 จำนวน 203.50 ล้านบาท หรือเพิ่มขึ้นร้อยละ 8.17
เนื่องจาก ซื้อที่ดิน และเครื่องจักรอุปกรณ์ หรือเพิ่มขึ้นร้อยละ 7.57
และเงินจ่ายล่วงหน้าค่าซื้อสินทรัพย์ เพิ่มขึ้นจำนวน 15.35 ล้านบาท หรือเพิ่มขึ้นร้อยละ100
เนื่องจากเป็นเงินจ่ายล่วงหน้าเพื่อซื้อเครื่องจักรของโรงงานบางชัน

สภาพคล่อง

สำหรับปีสิ้นสุด วันที่ 31 ธันวาคม 2553 บริษัทมีกระแสเงินสดสุทธิเพิ่มขึ้น จำนวน 299.12
ล้านบาท โดยมีกระแสเงินสดจากกิจกรรมดำเนินงาน 1,015.79 ล้านบาท
สาเหตุมาจากกำไรจากการดำเนินงานที่เป็นเงินสด 1,117.52 ล้านบาท
ขณะที่กระแสเงินสดใช้ไปในกิจกรรมลงทุน 406.11 ล้านบาท
เนื่องจากการซื้อเครื่องจักรใหม่เพื่อเพิ่มกำลังการผลิตสินค้าให้เพียงพอกับความต้องการของลูกค้า
และกระแสเงินสดใช้ไปในกิจกรรมจัดหาเงิน 310.56 ล้านบาท จากการจ่ายเงินปันผล 273.15
ล้านบาท และจ่ายหนี้สินตามสัญญาเช่าการเงิน ในการซื้อรถยนต์เพื่อจัดส่งสินค้า
โดยการทำLeasing จำนวน 45.50 ล้านบาท

อัตราส่วนสภาพคล่อง บริษัทมีอัตราส่วนสภาพคล่องอยู่ในระดับที่ดีมาตลอด มีอัตราส่วนสภาพคล่อง
1.25 เท่า อัตราส่วนสภาพคล่องหมุนเร็ว 1.07 เท่า และ อัตราส่วนสภาพคล่องกระแสเงินสด
1.37 เท่า สำหรับระยะเวลาขายสินค้าอยู่ที่ 1 วัน ระยะเวลาเก็บหนี้เฉลี่ย อยู่ที่ 39 วัน
และระยะเวลาชำระหนี้เฉลี่ย 49 วัน ทำให้บริษัทมีรอบหมุนเวียนเงินสด (Cash Cycle ) 9 วัน

แหล่งที่มาของเงินทุน

 หนี้สินรวม

ณ วันที่ 31 ธันวาคม 2553 มีหนี้สินรวม จำนวน 1,052.95 ล้านบาท คิดเป็นร้อยละ 27.97
ของหนี้สินและส่วนของผู้ถือหุ้น เพิ่มขึ้นจากปี2552 จำนวน 264.13 ล้านบาท หรือเพิ่มขึ้นร้อยละ
33.48 โดยส่วนใหญ่มาจากเจ้าหนี้การค้าเพิ่มขึ้น 76.56 ล้านบาท เจ้าหนี้อื่นเพิ่มขึ้น 102.54
ล้านบาท มาจากเจ้าหนี้ค่าเครื่องจักรใหม่เพื่อรองรับการขยายกำลังการผลิต
หนี้สินหมุนเวียนอื่นเพิ่มขึ้น 40.10 ล้านบาท
มีผลมาจากเจ้าหนี้ค่าน้ำมันที่ราคาน้ำมันเชื้อเพลิงปรับสูงขึ้น และเจ้าหนี้ค่าโฆษณา ซึ่งในปี 2553
บริษัทได้ให้ความสำคัญกับการโฆษณาและส่งเสริมการขายมากขึ้น เพื่อเผยแพร่สินค้า
ให้เป็นที่สนใจแก่กลุ่มลูกค้าเป้าหมายเดิมและเป้าหมายใหม่ หนี้สินไม่หมุนเวียนเพิ่มขึ้น 38.74
ล้านบาท มาจากหนี้สินตามสัญญาเช่าการเงิน (Leasing ) ส่วนที่เกิน 1 ปี
และเงินกู้ยืมระยะยาวจากกรรมการ

 

 ส่วนของผู้ถือหุ้น

 ณ วันที่ 31 ธันวาคม 2553 ส่วนของผู้ถือหุ้นมีจำนวน 2,712.11 ล้านบาท คิดเป็นร้อยละ 72.03 ของหนี้สินและส่วนของผู้ถือหุ้น เพิ่มขึ้นจากปี 2552 จำนวน 343.65 ล้านบาท เนื่องมาจากผลประกอบการของบริษัท มีกำไรสุทธิ 616.80 ล้านบาท และบริษัทมีการจ่ายเงินปันผล 273.15 ล้านบาท มูลค่าตามบัญชี ปี 2553 และปี 2552 เท่ากับ 60.27 บาทต่อหุ้น และ 52.63 บาทต่อหุ้น ตามลำดับ 

 ความเหมาะสมของโครงสร้างเงินทุน

อัตราส่วนของหนี้สินต่อส่วนของผู้ถือหุ้น 0.39 เท่า ซึ่งอยู่ในระดับต่ำตลอด 3 ปี
อัตราส่วนความสามารถในการชำระดอกเบี้ย 124.27 เท่า
แสดงว่าบริษัทมีกำไรจากการดำเนินงานเพียงพอที่จะชำระดอกเบี้ย
ซึ่งแสดงให้เห็นถึงเสถียรภาพของโครงสร้างเงินทุนของบริษัทและความสามารถในการชำระหนี้ของบริษัท

 3. ค่าตอบแทนของผู้สอบบัญชี

(1) ค่าตอบแทนจากการสอบบัญชี (audit fee)

บริษัทจ่ายค่าตอบแทนการสอบบัญชี ให้แก่

  - ผู้สอบบัญชีของบริษัท ในปี 2553 มีจำนวนเงินรวม 1,040,000 บาท

(2) ค่าบริการอื่น (non-audit-fee)

 บริษัทจ่ายค่าตอบแทนของงานบริการอื่น ในปี 2553 ประกอบด้วย 

 1. ค่าตรวจสังเกตุการณ์ทำลายสินค้าคงเหลือ ให้แก่ ผู้สอบบัญชีของบริษัท 

 มีจำนวนเงินรวม 20,000 บาท 

 2. ตรวจสอบเพื่อวัตถุประสงค์เฉพาะ – ตรวจสอบตามเงื่อนไข ของบัตรส่งเสริมที่กำหนดโดย

 สำนักงานคณะกรรมการส่งเสริมการลงทุน รวม 2 สิทธิบัตร เป็นจำนวนเงินรวม 220,000 บาท